Pat Boone
Store norske leksikon,Kunst og estetikk,Musikk,Populærmusikk,Pop og rock,Internasjonal pop og rock
Pat Boone er en amerikansk popsanger, oppvokst i Nashville. Han var et av 1950-tallets største tenåringsidoler, men ble kritisert for å ufarliggjøre og sukre svarte rhythm and blues- og rockelåter (for eksempel Little Richards Tutti Frutti og Long Tall Sally). Siden ble han kjent som tv-underholder og kristenpopartist. Han spilte også i flere filmer, hvorav April Love (1957) var mest populær.
Største slagere Ain't That A Shame (1955; original: Fats Domino)  I'll Be Home (1956)  I Almost Lost My Mind, (1956)  Friendly Persuasion (1956)  Remember You're Mine (1957)  Don't Forbid Me (1957)  Love Letters In The Sand (1957)  April Love (1957)  A Wonderful Time Up Here/It's Too Soon To Know (1958)  Johnny Will (1961)  Moody River (1962)   Speedy Gonzales (1962)  I Norge hadde Pat Boone hits med de tre sistnevnte, samt I'll Remember Tonight (1959) og Walking The Floor Over You (1960). I 1983 begynte han å lede et kristent radioprogram som kringkastes i hele USA. Men i 1997 sjokkerte han mange med å kle seg i skinnklær og nagler og spille inn In A Metal Mood: No More Mr. Nice Guy, der han sang storbandversjoner av heavy metal-låter. Les mer i Store norske leksikon popmusikk Eksterne lenker Pat Boone